Il-bank HSBC ħabbar li uffiċjalment se tiddaħħal il-miżata ta' €5 li tant qajmet kontroversja. Fi stqarrija, il-bank qal li wara perjodu ta' konsultazzjoni addizzjonali, se jdaħħal it-tariffa ta' €5 għal kull kont tal-klijent fejn hu applikabbli għal klijenti b'kontijiet bankarji personali. Il-bank spjega li l-maġġoranza (madwar 75%) tal-klijenti eżistenti tiegħu mhux se jkunu affettwati bl-introduzzjoni tat-tariffa peress li diġà jissodisfaw wieħed minn numru ta' kriterji ta' eżenzjoni. It-tariffa ġiet introdotta biex tkopri parzjalment l-ispejjeż assoċjati mat-tħaddim ta' kont u tapplika biss għal dawk il-klijenti li ma jikkwalifikawx taħt xi waħda mill-eżenzjonijiet. It-tariffa kellha tidħol fis-seħħ f'April li għadda, iżda din kienet ġiet sospiża temporanjament sakemm isiru d-diskussjonijiet bejn il-Bank Ċentrali u l-Awtorità Maltija għas-Servizzi Finanzjarji (MFSA). Dan wara li l-Bank Ċentrali u l-MFSA talbu lill-HSBC jerġa' jikkunsidra l-pożizzjoni tiegħu. L-oġġezzjonijiet għat-tariffa L-HSBC jissospendi l-miżata ta' €5 temporanjament It-tariffa se tkun applikabbli minn Mejju li ġej, filwaqt li għall-klijenti li għandhom iżjed minn 61 sena, se tkun applikabbli minn Ġunju. Il-bank żied jgħid li dalwaqt se jikkomunika mal-klijenti biex jipprovdi spjegazzjoni ċara tal-applikabbiltà tat-tariffa. L-HSBC qal li l-ħlas ma japplikax jekk il-klijenti jissodisfaw waħda minn dawn il-kriterji: X'kien qal il-bank? Il-€5 fix-xahar għall-klijenti tal-HSBC "mhix għal kulħadd" Taqbel mal-introduzzjoni ta' din il-miżata? Ikkummenta hawn taħt jew ibagħtilna fuq info@newsbook.com.mt